PATVIRTINTA

Rokiškio rajono savivaldybės

švietimo centro direktoriaus

2022 m. sausio 7 d. įsakymu Nr. V-11

**ROKIŠKIO RAJONO MOKINIŲ MUZIKOS OLIMPIADOS SĄLYGOS**

I SKYRIUS

BENDROSIOS SĄLYGOS

1. Rokiškio rajono mokinių muzikos olimpiados (toliau - Olimpiada) sąlygos parengtos vadovaujantis Mokinių dalykinių olimpiadų, konkursų ir kitų renginių nuostatais, patvirtintais Lietuvos Respublikos švietimo ir mokslo ministro 2020 m. gegužės 5 d. Nr. V-663, Rokiškio rajono mokinių/vaikų dalykinių olimpiadų, konkursų ir kitų renginių organizavimo ir vykdymo tvarkos aprašu, patvirtintu Rokiškio rajono savivaldybės švietimo centro direktoriaus 2020 m. birželio 2 d. įsakymu Nr. V-75, Lietuvos mokinių muzikos olimpiados sąlygomis, patvirtintomis Lietuvos mokinių neformaliojo švietimo centro direktoriaus 2020 m. gruodžio 9 d. įsakymu Nr. R1-589, Rokiškio rajono savivaldybės mokinių olimpiadų, konkursų ir kitų renginių organizavimo tvarkos aprašu patvirtintu Rokiškio rajono savivaldybės švietimo centro direktoriaus 2021 m. gruodžio 14 d. įsakymu Nr. V-126.
2. Šios sąlygos reglamentuoja Olimpiados tikslus ir uždavinius, organizavimo tvarką, finansavimą bei dalyvių apdovanojimą.

II SKYRIUS

TIKSLAS IR UŽDAVINIAI

1. Olimpiados tikslas - skatinti mokinių muzikinę kūrybinę raišką.
2. Olimpiados uždaviniai:
	1. plėtoti mokinių muzikinius gebėjimus, sudaryti sąlygas jiems atsiskleisti įvairiose muzikinės veiklos srityse (muzikos atlikimas, pažinimas, kūrimas);
	2. ugdyti mokinių muzikinės kūrybos gebėjimus parengiant ir atliekant muzikines kompozicijas įvairiomis muzikinės raiškos priemonėmis;
	3. skatinti mokinių muzikavimą, teigiamas muzikos pažinimo ir dalyvavimo muzikiniame- kultūriniame gyvenime nuostatas.

III SKYRIUS

OLIMPIADOS ORGANIZAVIMO TVARKA

1. Olimpiada organizuojama kasmet trimis etapais:
	1. pirmasis Olimpiados etapas - mokyklos muzikos olimpiada;
	2. antrasis Olimpiados etapas - Rokiškio rajono mokinių muzikos olimpiada;
	3. trečiasis Olimpiados etapas - šalies muzikos olimpiada.
2. Mokyklos, rajono ir šalies etapai gali būti organizuojami įprastu kontaktiniu ir/ar nuotoliniu būdu.
3. Olimpiadoje gali dalyvauti 12-19 metų bendrojo ugdymo mokyklų, gimnazijų, profesinio mokymo įstaigų mokiniai. Mokinius Olimpiadai gali rengti keli pedagogai iš skirtingų ugdymo institucijų. Olimpiada vykdoma dviejose kategorijose:
	1. bendrojo ugdymo mokyklų 6-8 klasių mokiniai;
	2. bendrojo ugdymo mokyklų 9-12 klasių mokiniai.
4. Olimpiados metu abiejų grupių dalyviai atlieka 4 užduotis:
	1. muzikos žinių tikrinimo testą;
	2. skaito muzikos raštą iš lapo (solfedžiuoja ritmu);
	3. dainuoja dainą;
	4. pristato originalią kompoziciją.
5. Pirmasis etapas rengiamas bendrojo ugdymo mokyklose, kitose mokyklose.
6. Pirmojo etapo organizavimą, Olimpiados datą, užduočių rengimą ir mokinių darbų vertinimą, prizininkų skatinimo formą reglamentuoja mokykloje nustatyta tvarka.
7. Antrąjį etapą organizuoja Rokiškio rajono savivaldybės švietimo centras.
8. Metodininkas, atsakingas už antrojo etapo Olimpiados organizavimą rajone, parenka Olimpiados vietą, organizavimo būdą, paskelbia datą ir laiką, sudaro vertinimo komisiją, jei reikia, sudaro užduočių rengimo komisiją ir teikia tvirtinti Rokiškio rajono savivaldybės švietimo centro direktoriui.
9. Jei Olimpiada vyksta nuotoliniu būdu, parengiama papildoma dalykinė informacija apie Olimpiados organizavimą.
10. Trečiąjį etapą organizuoja Lietuvos mokinių neformaliojo švietimo centras kartu su Lietuvos muzikos mokytojų asociacija.
11. Į trečiąjį Olimpiados etapą atrenkami po vieną abiejų kategorijų pirmosios vietos laimėtoją.
12. Atvykstantieji į šalies etapą mokiniai atsiveža: trumpą dainos aprašymą, originalios kompozicijos partitūrą ir trumpą jos aprašymą, amžių liudijantį dokumentą (pasą, mokinio bilietą ar asmens tapatybės kortelę).
13. Mokinius, vykstančius į šalies etapą, lydi ugdymo įstaigos, kurioje mokosi mokinys, direktoriaus paskirtas asmuo.
14. Olimpiadą organizuojant nuotoliniu būdu:

18.1. Dainavimo ir originalios kompozicijos užduotys vertinamos pagal atsiųstus įrašus. Žinių tikrinimo ir muzikos skaitymo iš lapo užduotys atliekamos virtualaus susitikimo metu.

18.2. Trečiojo etapo dalyviai atlieka papildomą kūrybinę užduotį, kurios atlikimo instrukcijas gauna pateikę paraiškas į šalies muzikos olimpiadą.

1. Daugiau informacijos apie šalies etapo organizavimą bei sąlygas skelbiama LMNŠC svetainėje https://www.lmnsc.lt/muzikos\_olimpiada/.

IV SKYRIUS

OLIMPIADOS FINANSAVIMAS

1. Antrojo Olimpiados etapo organizavimą finansuoja Rokiškio rajono savivaldybė, lėšas skiriant Olimpiados organizatoriui – Rokiškio rajono savivaldybės švietimo centrui. Savivaldybei neskirus lėšų, visas su Olimpiada susijusias išlaidas apmoka siunčianti mokykla.
2. Rajono Olimpiados etapo dalyvių ir mokytojų kelionės ir kitas su tuo susijusias išlaidas apmoka siunčianti mokykla.
3. Mokinį(-ius) lydinčio asmens nuvykimo į Olimpiados trečiąjį etapą išlaidas apmoka Rokiškio rajono savivaldybės švietimo centras pagal siunčiančios mokyklos ir/arba transporto paslaugų teikėjo pateiktas sąskaitas-faktūras. Savivaldybei neskirus lėšų, visas dalyvių ir lydinčių asmenų komandiruočių išlaidas apmoka siunčianti mokykla.
4. Olimpiadą organizuoti ir finansuoti gali padėti ir kitos organizacijos (rėmėjai).
5. Mokytojų, dirbančių ne darbo dienomis, kai vyksta šalies Olimpiada, apmokėjimą skiria arba papildomas laisvas dienas suteikia ugdymo įstaigų vadovai Lietuvos Respublikos darbo kodekso arba kitų Lietuvos Respublikos įstatymų nustatyta tvarka.

V SKYRIUS

OLIMPIADOS DALYVIŲ APDOVANOJIMAS

1. Visi Olimpiados antrojo etapo dalyviai apdovanojami Rokiškio rajono savivaldybės švietimo centro padėkomis.
2. Prizininkai apdovanojami pagyrimo raštais, esant galimybei, prizais, ugdymo įstaigų ir/ar rėmėjų dovanomis.
3. Mokytojams, parengusiems mokinius antrajam Olimpiados etapui, išrašomos Rokiškio rajono savivaldybės švietimo centro pažymos už vykdytą metodinę veiklą.
4. Šalies Olimpiadoje mokiniams laimėjus prizines vietas, juos parengusiems mokytojams gali būti išrašomos padėkos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_